CELEX: 32017D2060
Language: sk
Date: 2017-11-06 00:00:00
Title: Rozhodnutie Rady (EÚ) 2017/2060 zo 6. novembra 2017 o uzavretí Tretieho dodatkového protokolu k Dohode o pridružení medzi Európskym spoločenstvom a jeho členskými štátmi na strane jednej a Čilskou republikou na strane druhej na účely zohľadnenia pristúpenia Chorvátskej republiky k Európskej únii, v mene Európskej únie a jej členských štátov

14.11.2017   
            
            
               SK
            
            
               Úradný vestník Európskej únie
            
            
               L 295/1
            
         ROZHODNUTIE RADY (EÚ) 2017/2060
   zo 6. novembra 2017
   o uzavretí Tretieho dodatkového protokolu k Dohode o pridružení medzi Európskym spoločenstvom a jeho členskými štátmi na strane jednej a Čilskou republikou na strane druhej na účely zohľadnenia pristúpenia Chorvátskej republiky k Európskej únii, v mene Európskej únie a jej členských štátov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 6 písm. a) bodom i) druhým pododsekom,
   so zreteľom na akt o pristúpení Chorvátskej republiky, a najmä na jeho článok 6 ods. 2,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:
   
               (1)
            
            
               V súlade s článkom 6 ods. 2 aktu o pristúpení Chorvátskej republiky, pristúpenie Chorvátska okrem iného k Dohode o pridružení medzi Európskym spoločenstvom a jeho členskými štátmi na strane jednej a Čilskou republikou na strane druhej (2) (ďalej len „dohoda“) sa má dohodnúť prostredníctvom protokolu k dohode (ďalej len „protokol“). Podľa dohody sa má na takéto pristúpenia uplatňovať zjednodušený postup, podľa ktorého má protokol uzavrieť Rada konajúca jednomyseľne v mene členských štátov a príslušná tretia krajina.
            
         
               (2)
            
            
               Rada 14. septembra 2012 poverila Komisiu, aby začala rokovania s dotknutými tretími krajinami so zreteľom na pristúpenie Chorvátska k Únii. Rokovania s Čile boli úspešne ukončené a protokol bol podpísaný v mene Únie a jej členských štátov dňa 29. júna 2017 v Bruseli.
            
         
               (3)
            
            
               Protokol by sa mal schváliť,
            
         PRIJALA TOTO ROZHODNUTIE:
   Článok 1
   Týmto sa v mene Únie a jej členských štátov schvaľuje Tretí dodatkový protokol k Dohode o pridružení medzi Európskym spoločenstvom a jeho členskými štátmi na strane jednej a Čilskou republikou na strane druhej na účely zohľadnenia pristúpenia Chorvátskej republiky k Európskej únii (3).
   Článok 2
   Predseda Rady v mene Únie a jej členských štátov vykoná oznámenie podľa článku 14 ods. 1 protokolu.
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 6. novembra 2017
      
         
            Za Radu
         
         
            predseda
         
         T. TAMM
      
   
   
      (1)  Súhlas zo 14. septembra 2017 (zatiaľ neuverejnený v úradnom vestníku).
   
      (2)  Ú. v. ES L 352, 30.12.2002, s. 3.
   
      (3)  Protokol je uverejnený v Ú. v. EÚ L 196, 27.7.2017, spolu s rozhodnutím o jeho podpise.